Байназар ауылының үрге осонда Иҙел аша әрәмәлек бар. Бәләкәй генә утраусығы ла бар. Яҙ булһа, әрәмә ап-аҡ шау муйыл сәскәһенә күмелә. Мөғжизәле гүзәл күренеш, еҫе һуң? Тик әлеге лә баяғы, һуңғы йылдары Иҙел һайыға, мал иркен рәүештә Аръяҡҡа сыға ала, әрәмә тапандыға әйләнә бара, арҡыс-торҡос техника йөрөп, иҙеп-тапап юлдар һалып бөттө. Ваҡыт менән был матурлыҡ та бөтөп, һағынып һөйләргә генә ҡалырмы инде.